English: First Minister, that doesn't explain why you said one thing before the European election and another one afterwards. You make out now that there's such a greater chance of no deal that you've had to change your policy and say you back a referendum whatever, but that's not what you said before the election, is it? You tell us there's so much more chance of no deal - you came to the Brexit committee on 7 January and again on 25 March to talk about no deal; you've only been once since. You came to this Chamber on 22 January, 19 February and again on 19 March to go on about no deal, but you haven't come to this Chamber since. On 5 March, you had that debate supposedly to rule out no deal. Even on 21 January you had a 'no deal' day and you cancelled all Government business for the whole day and gave a statement yourself and rolled out every Minister to tell us about no deal, but none of that since. Because the reality is that things haven't changed, except for what happened to your party in that European election. You say about the Conservative election process, which you take such an interest in, that the election of a new Conservative leader changes all of that, it eliminates the chances of an agreed deal and hugely increases the chance of a 'no deal' exit. Has he been following the same Conservative leadership campaign that I have? Of the three favourite candidates, one of them, Jeremy Hunt, has said no deal would be political suicide and he wouldn't pursue it. Another, Michael Gove, has said he's so against no deal he's willing to stay in the EU at least until the end of 2020. So, there's one favoured candidate, Boris, who's said he backs no deal if he doesn't get a deal by 31 October. Do you believe Boris? Do you trust everything he says? Do you think there's any more truth in what he says now as there was in what Theresa May said 100 times about leaving on 29 March? Isn't the reality, First Minister, that you've said one thing before the election, another afterwards, and what you say about no deal, what you say about respecting the result of the referendum, is no more meaningful than your manifesto commitment to deliver an M4 relief road?
Welsh: Prif Weinidog, nid yw hynny'n esbonio pam y dywedasoch un peth cyn yr etholiad Ewropeaidd ac un arall ar ôl hynny. Rydych chi'n awgrymu nawr bod cymaint mwy o siawns o gael sefyllfa dim cytundeb fel y bu'n rhaid i chi newid eich polisi a dweud eich bod chi'n cefnogi refferendwm beth bynnag, ond nid dyna'r hyn a ddywedasoch cyn yr etholiad, nage? Rydych chi'n dweud wrthym ni bod cymaint mwy o siawns o ddim cytundeb - daethoch i'r pwyllgor Brexit ar 7 Ionawr ac eto ar 25 Mawrth i siarad am ddim cytundeb; dim ond unwaith yr ydych chi wedi bod yno ers hynny. Daethoch i'r Siambr hon ar 22 Ionawr, 19 Chwefror ac eto ar 19 Mawrth i siarad am ddim cytundeb, ond nid ydych chi wedi dod i'r Siambr hon ers hynny. Ar 5 Mawrth, cawsoch y ddadl honno, i ddiystyru dim cytundeb yn ôl pob sôn. Hyd yn oed ar 21 Ionawr, cawsoch ddiwrnod 'dim cytundeb' a chafodd holl fusnes y Llywodraeth ei ganslo gennych ar gyfer y diwrnod cyfan a rhoesoch ddatganiad eich hunan a chyflwyno pob Gweinidog i ddweud wrthym ni am ddim cytundeb, ond ni fu dim o hynny ers hynny. Oherwydd y gwirionedd yw nad yw pethau wedi newid, ac eithrio'r hyn a ddigwyddodd i'ch plaid chi yn yr etholiad Ewropeaidd hwnnw. Rydych chi'n sôn am broses etholiad y Ceidwadwyr, y mae gennych chi gymaint o ddiddordeb ynddi, y bydd ethol arweinydd Ceidwadol newydd yn newid hynny i gyd, ei fod yn cael gwared ar y siawns o gytundeb wedi ei gytuno ac yn cynyddu'n aruthrol y siawns o adael 'heb gytundeb'. A yw ef wedi bod yn dilyn yr un ymgyrch arweinyddiaeth Geidwadol â mi? O'r tri ymgeisydd sy'n ffefrynnau, mae un ohonyn nhw, Jeremy Hunt, wedi dweud y byddai dim cytundeb yn hunanladdiad gwleidyddol ac ni fyddai'n mynd ar drywydd hynny. Mae un arall, Michael Gove, wedi dweud ei fod yn gwrthwynebu dim cytundeb gymaint, fel ei fod yn barod i aros yn yr UE tan ddiwedd 2020 o leiaf. Felly, ceir un o'r ymgeiswyr sy'n ffefrynnau, Boris, sydd wedi dweud ei fod yn cefnogi dim cytundeb os na chaiff gytundeb erbyn 31 Hydref. A ydych chi'n credu Boris? Oes gennych chi ffydd ym mhopeth y mae e'n ei ddweud? A ydych chi'n credu bod mwy o wirionedd o gwbl yn yr hyn y mae'n ei ddweud nawr nag a oedd yn yr hyn a ddywedodd Theresa May 100 gwaith ynghylch gadael ar 29 Mawrth? Onid yw'n wir, Prif Weinidog, eich bod chi wedi dweud un peth cyn yr etholiad, un arall wedyn, ac nad yw'r hyn yr ydych chi'n ei ddweud am ddim cytundeb, yr hyn yr ydych chi'n ei ddweud am barchu canlyniad y refferendwm, yn ddim mwy ystyrlon na'ch ymrwymiad maniffesto i ddarparu ffordd liniaru i'r M4?